Katja Koukkula

Katja Koukkula (s. 1973 Oulu) on kilpatanssija ja tanssinopettaja, joka on voittanut tanssiparinsa Jussi Väänäsen kanssa useita Suomen mestaruuksia. Ammattilaisuran he aloittivat toukokuussa 2000. 25. elokuuta 2007 heidät valittiin edustamaan Suomea ensimmäiseen Eurovision tanssikilpailuun, joka pidettiin 1. syyskuuta 2007 Lontoossa. He voittivat kilpailun 132 pisteellä. He ovat saavuttaneet myös muuten kansainvälistä menestystä. Parin merkittävimmät saavutukset ovat British Open Rising Star -kilpailun voitto vuonna 2000 ja Eurotanssien voitto.

Katja Koukkula avioitui Jussi Väänäsen kanssa 2. heinäkuuta 2010 Suomenlinnassa.

Kilpatanssipiirien ulkopuolella Koukkula nousi julkisuuteen Tanssii Tähtien Kanssa -ohjelmassa, jossa hän oli Jone Nikulan tanssiparina.

Koukkula sairastui vakavasti helmikuussa 2022, jolloin hänellä todettiin sinustromboosi eli aivolaskimotukos.

Kilpailusaavutuksia 
Jussi Väänäsen kanssa:
 Eurovision tanssikilpailu 2007 1. sija
 Amatöörien 7-kertainen Suomen mestari 1994–2000
 British Open Rising Stars -kilpailujen 1. sija
 British Open pääkilpailun 10. sija
 Latinalaistanssien MM-kilpailujen 13. sija
 London International -kilpailujen 13. sija
 Latinalaistanssien EM-kilpailujen 7. sija
 Ammattilaisten SM-kilpailujen 1. sija

Lähteet

Suomalaiset kilpatanssijat
Suomalaiset tanssipedagogit
Vuonna 1973 syntyneet
Elävät henkilöt